Държавен вестник, бр. 43, 2009 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  43
Член 34. Приемници и правоприемници
Това Споразумение е задължително за 
приемниците и правоприемниците на Глав­
ния получател и се счита, че Споразумението 
включва приемниците и правоприемниците на 
Главния получател. Но нищо в това Споразу­
мение не позволява никакво прехвърляне на 
право без предварително писмено одобрение 
от Глобалния фонд. 
Член 35. Арбитраж 
Всеки спор, противоречие или съдебна пре­
тенция, произтичащо от или свързано с това 
Споразумение, или нарушението, прекратяване­
то или невалидността на същото се решават чрез 
арбитраж съгласно арбитражните правила на 
Комисията на ООН по международно търговско 
право, които са в сила понастоящем. Глобал­
ният фонд и Главният получател се договарят 
да се придържат към арбитражното решение, 
взето в съответствие с такъв арбитраж, като 
окончателно решение на всеки такъв спор, 
конфликт или иск. Правото да назначи такъв 
арбитър има Международният арбитражен съд 
към Международната търговска камара. Арби­
трите са трима на брой. Мястото на арбитража 
е Женева, Швейцария. Английският език ще е 
езикът на арбитражния процес.
Член 36. Приложимо право
Това Споразумение се ръководи от принци­
пите на Международния институт за унификация 
на частното право (UNIDROIT) (2004).
Член 37. Цялостно споразумение
Това Споразумение и всички анекси и 
приложения към него представляват цялото 
Споразумение между страните и излагат всички 
условия, договорености и споразумения между 
страните, свързани с предмета на това Спо­
разумение, като заместват всички предишни 
устни или писмени споразумения, договоре­
ности, преговори и дискусии. Няма условия, 
договорености или други споразумения в устен 
или писмен вид, изрични по подразбиране или 
допълнителни между страните, във връзка с 
предмета на това Споразумение освен ако не 
е изрично упоменато в това Споразумение и 
приложенията към него.
Член 38. Дата на влизане в сила
Това Споразумение, изготвено в два ориги­
нални екземпляра, ще влезе в сила от датата 
на неговото подписване както от Главния 
получател, така и от Глобалния фонд, които 
действат чрез техните упълномощени за целта 
представители, посочени в графи 15 и 16 на 
заглавната част на това Споразумение.
Член 39. Продължаване на силата
(а) Всички договорености, споразумения, 
представяне и гаранции, направени от Главния 
получател в това Споразумение, се считат за 
валидни от Глобалния фонд и продължават да са 
в сила след изпълнението и приключването на 
това Споразумение независимо от разследване, 
проведено от Глобалния фонд или от негово 
име, и независимо че Глобалният фонд може 
да е получил информация или да е узнал за 
факт или неточно представяне или гаранция 
по всяко време през срока на Програмата и 
ще продължи да бъде в пълна сила и ефект до 
крайната дата на Фаза 1 или, ако Глобалният 
фонд издаде одобрение за Фаза 2, до крайна­
та дата на Фаза 2, или, ако Глобалният фонд 
издаде одобрение за ПИП-I, до крайната дата 
на ПИП-I, или, ако Глобалният фонд издаде 
одобрение за ПИП-II, до крайната дата на 
Фаза ПИП-II.
(б) Разпоредбата на член 6 (Договорености), 
член 9 (Управление на средствата от безвъз­
мездната помощ), подточки (а), (е) и (ж) на 
член 13 (Одити и документация), подточка (в) 
на член 15 (Използване на отчетите), член 17 
(Оценки на Глобалния фонд), член 18 (Договори 
за стоки и услуги), член 19 (Фармацевтични и 
други здравни продукти), член 20 (Застраховки 
и отговорност за загуба, кражба или щета), член 
21 (Конфликт на интереси; антикорупция), член 
27 (Възстановяванe на парични средства), член 
28 (Граници на отговорностите на Глобалния 
фонд) и член 29 (Освобождаване от отговорност) 
остават в пълна сила и ефект независимо от 
изтичането на срока на Програмата.
Член 40. Екземпляри
Това Споразумение може да бъде сключено 
в един или повече екземпляри, всички от които 
представляват едно и също споразумение.
Член 41. Привилегии и имунитет
(а) Нищо в това Споразумение не може да се 
тълкува като изричен или подразбиращ се отказ 
от привилегии и имунитет, на които Глобалният 
фонд има право по силата на международното 
право, включително международното обичайно 
право, международни конвенции, договори или 
споразумения; или по силата на национално 
право, включващо, но не ограничено до Закона 
за имунитет на международните организации 
(22 Кодекс на САЩ 288); или по силата на 
Споразумението за управлението между Гло­
балния фонд и Швейцарския федерален съвет 
от 13 декември 2004 г. 
(б) Главният получател прави всичко въз­
можно, при поискване от страна на Глобалния 
фонд, да осигури признаването от държавата 
домакин на Глобалния фонд като институция, 
за която важат привилегиите и имунитетът, 
обикновено предоставяни на международни 
организации.
Член 42. Попечител
Глобалният фонд и Международната бан­
ка за възстановяване и развитие („Световна 
банка“) са сключили споразумение, по силата